OzLabs/hebrew-wiki-articles huggingface dataset:
מסמר תוך לשדי

צילום רנטגן המראה שבר ספירלי בעצם הירך מייד לאחר שטופל על ידי קיבוע במסמר תוך לשדי
מסמר תוך לשדי הוא כלי עזר רפואי לקיבוע שבר בעצם. זהו מוט המוחדר לתוך רקמת העצם הספוגית ומביא את השבר למנח המאפשר ריפוי, כמו גם תומך בעומס על האיבר בזמן החלמת העצם.
זו השיטה הנפוצה כיום בטיפול בשבר בעצם הירך - היא מאפשרת העמסה מידית על העצם השבורה וזמן החלמה קצר יותר.

== היסטוריה ==
פיתוח המסמר התוך לשדי מיוחס למנתח גרמני (Gerhard Küntscher) אשר טיפל במלחמת העולם השנייה בחיילים שסבלו משבר בעצם הירך בשיטה זו.
עד אז, שבר מסוג זה טופל בקיבוע חיצוני: סד גבס או מתקן מתיחה אשר גרמו, בין היתר, לתקופת החלמה ארוכה במיוחד ולסיבוכים שנבעו מחוסר תנועה ממושך.
בשיטה החדשה, זמן ההחלמה התקצר והודות לנשיאה של חלק מהעומס על ידי המסמר התוך לשדי, יכלו המטופלים בשיטה זו ללכת אחרי שבועות ספורים.

שיטת המסמור התוך לשדי פותחה במשך השנים - בתחילה הקיבוע היה רגיש לעומס סיבובי ולכן הותקנו ברגים מייצבים התומכים בעצם משני קצותיה. נפח המסמר גדל והפך לצינור חלול כדי להפחית משקל ולתת שטח מגע גדול יותר עם העצם.
החומרים שופרו ובתחילת שנות ה-90 של המאה ה-20 עברו להשתמש בעיקר בטיטניום שנותן חוזק רב במשקל נמוך, כמו גם מגיב טוב יותר לדחייה על ידי הגוף ויוצר צימוד טוב יותר לעצם (בדומה לשתל דנטלי).
כיום חולה שמטופל בשיטה זו יכול להפעיל עומס על האיבר הפגוע כבר לאחר הניתוח, כאשר המתקן נושא בכל המשקל.

בעבר היו מוציאים את המסמר אחרי החלמת העצם, אך כיום באדם מבוגר, המסמר גורם לפחות תופעות לוואי, כמו גם נצמד טוב יותר לעצם, כך שמקובל להשאירו.

== סוגי מסמרים תוך לשדיים ==
בנוסף למסמר התוך לשדי הנפוץ, שהוא קשיח ועשוי ממתכת, קיימים סוגים נוספים של מסמרים גמישים מחומרים מרוכבים.
כאשר לוחיות גדילת העצם לא נסגרו והעצם ממשיכה להתארך (אצל ילדים למשל), מסמור קשיח יכול לפגוע בגדילת העצם ולכן פותחו מסמרים המאפשרים גמישות מסוימת ואף מסמר מתכתי מתנפח.
השימוש בטיטניום, למרות שהיא מתכת שמושפעת משדה מגנטי באופן מועט מאוד, עדיין מגביל את השימוש בMRI ולכן פותחו לאחרונה מסמרים תוך לשדיים קשיחים העשויים מתרכובת אורגנית שתכונותיה קרובות יותר לזו של העצם.

== התקנת המסמר התוך לשדי ==
התקנת המקבע מתבצעת בניתוח בו חושפים את העצם, קודחים לתוכה ומנקים את הרקמה הספוגית - לאחר מכן מחדירים את המסמר ומבריגים את הברגים המייצבים.
יש חשיבות גדולה לביצוע התהליך זמן קצר לאחר אירוע השבר.

== שימושים נוספים של מסמרים תוך לשדיים ==
בנוסף לשימוש המקורי של מסמר תוך לשדי לשיפור איחוי שברים, משתמשים היום במסמור תוך לשדי גם להארכת גפיים.
בשיטה זו יוצרים במכוון שבר בעצם הפמור ומחדירים מסמר מיוחד הנשלט בדרך כלל על ידי מגנט ויכול לשנות את אורכו. בתחילת תהליך הריפוי של השבר, נוצרת רקמה גמישה יחסית ומתאפשרת מתיחה הדרגתית של הגף
עד להארכה של כ-15% בעצם המטופלת.

== לקריאה נוספת ==
* Matthew, Bong, The History of Intramedullary Nailing , NYU Hospital for Joint Diseases, 2006
==קישורים חיצוניים==

קטגוריה:אורתופדיה
קטגוריה:פריטי טכנולוגיה מסייעת מושתלים
קטגוריה:המצאות גרמניות מהתקופה הנאצית
סטוק-און-טרנט

סטוק-און-טרנט (באנגלית: Stoke-on-Trent) היא עיר במחוז סטפורדשייר, באזור מערב המידלנדס שבאנגליה, הממלכה המאוחדת. שם העיר מקוצר לרוב לסטוק, תוך השמטת החלק משמה המייחס אותה לנהר הטרנט הזורם בסמוך לה. בשנת 2011 מנתה אוכלוסיית העיר 249,008 תושבים. סטוק נחשבת לבירת תעשיית הקדרות באנגליה, וידועה גם בשמה הפוטריז (באנגלית: the Potteries, תרגום מילולי: הקדרות). מועדון הכדורגל סטוק סיטי נמצא בעיר.

==ערים תאומות==
* 

==קישורים חיצוניים==

* 
* 

*
קטגוריה:אנגליה: ערים
קטגוריה:סטפורדשייר
קטגוריה:יישובים שהוקמו ב-1925
חגי לוי (קצין)

חגי לוי (נולד ב-27 בינואר 1946) הוא תת-אלוף במילואים בצה"ל, שירת כמפקד גדוד 13 (גדעון) של חטיבת גולני, כמפקד חטיבת הנח"ל וכראש מטה פיקוד המרכז.

== ביוגרפיה ==
לוי נולד וגדל בקיבוץ מזרע. עם גיוסו לצה"ל בשנת 1964 התנדב לצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לוי לצנחנים כמפקד מחלקה בגדוד 202. לוי לחם בפעולת סמוע ובמלחמת ששת הימים. במלחמת ההתשה שימש לוי כמפקד פלוגה בגדוד, והוביל אותה בין היתר במבצע בוסתן 25א, וכסמג"ד. לאחר שסיים את המכללה הבין-זרועית לפיקוד ולמטה שימש כקצין אג"ם בחטיבה המרחבית ברמת הגולן ולחם במלחמת יום הכיפורים. בשנים 1974–1976 שימש כמפקד פלוגה בבה"ד 1 ולאחר מכן כראש זירה באגף המבצעים. לאחר מכן שימש כמפקד גדוד 13 (גדעון), והוביל אותו בפעולות הביטחון השוטף בגבול לבנון.

בשנים 1979–1980 השתלם בקורס חיל רגלים מתקדם בצבא ארצות הברית בפורט בנינג. לאחר מכן הקים את החטיבה המרחבית בגולן ופיקד עליה. במלחמת שלום הגליל פיקד על חטיבת אלכסנדרוני, והוביל אותה בקרבות על ציר דמשק – ביירות. בשנת 1984 שימש כעוזר רמ"ח מבצעים ובשנת 1985 התמנה למפקד חטיבת הנח"ל. בשנים 1986–1987 שימש כסגן מפקד עוצבת הגליל. בשנים 1987–1990 שימש ראש מטה פיקוד המרכז, בין היתר בעת האינתיפאדה הראשונה. בשנים 1990–1993 שימש נספח צה"ל וראש משלחת משרד הביטחון בוונצואלה ובמדינות מרכז אמריקה. בשנת 1994 פרש מצה"ל.

לאחר פרישתו שימש מנכ"ל עיריית חיפה עד שנת 2004. לאחר מכן שימש במשך שנתיים כמנכ"ל עיריית גבעתיים. בשנים 2006–2009 שימש כמנכ"ל החברה הכלכלית בירוחם ולאחר מכן כמנהל בחברה לניהול פרויקטים בתחום התשתיות התיירות ואיכות הסביבה

לוי בעל תואר ראשון במדע המדינה מאוניברסיטת חיפה.

== הערות שוליים ==

קטגוריה:חיילי צה"ל במלחמת יום הכיפורים
קטגוריה:מפקדי גדודים בחטיבת גולני
קטגוריה:מפקדי חטיבת הנח"ל
קטגוריה:נספחים צבאיים ישראלים במדינות אמריקה הדרומית
קטגוריה:ראשי מטה פיקוד המרכז
קטגוריה:תתי-אלופים בצה"ל
קטגוריה:מזרע: אישים
קטגוריה:בוגרי אוניברסיטת חיפה
קטגוריה:מנכ"לי רשויות מקומיות
קטגוריה:ישראלים שנולדו ב-1946
קטגוריה:חיילי חיל הרגלים במלחמת ששת הימים
קטגוריה:מפקדי חטיבת אלכסנדרוני
קטגוריה:מפקדי עוצבת הגולן
קטגוריה:חיילי חטיבת הצנחנים
קטגוריה:מפקדי חטיבות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
אצטדיון עירוני טבריה

אצטדיון עירוני טבריה הוא אצטדיון כדורגל שנמצא בבנייה בעיר טבריה וישמש כמגרשה הביתי של קבוצת עירוני טבריה שעלתה במאי 2024 לליגת העל בכדורגל. האצטדיון ממוקם בכניסה המערבית לעיר, בסמוך לצומת פוריה, ובסמוך, והוא מהווה חלק מקריית ספורט טבריה ששטחה 270 דונם המתוכננת במקום וכוללת בנוסף לאצטדיון הכדורגל גם מגרש אימונים ואתלטיקה, היכל כדורסל המיועד ל-3,000 צופים, מתחם קאנטרי קלאב ובריכה אולימפית, מגרשי טניס, מתחם סקייט פארק, שביל אופניים היקפי ומגרשי חנייה ל-1,200 כלי רכב.

האצטדיון מתוכנן להכיל 5,290 מושבים ביציעים התחתונים ועוד 2,264 מושבים ביציעים העליונים שייבנו בשלב מאוחר יותר ובסה"כ יכיל 7,554 מקומות ישיבה בארבעה יציעים מקורים שיכללו קומת אירוח VIP, מזנונים ושירותי קהל, מסעדה, חדרי תקשורת וטלוויזיה, חדרי הלבשה לשחקנים, חדרי שופטים ומאמנים ואזורים טכניים בהתאם להנחיות העדכניות של מנהלת הליגות לכדורגל בהתאמה לדרישות ליגת העל בכדורגל, וכן ישמש כאתר להופעות ואירועי תרבות אזוריים שיוכל לארח עד 15,000 איש.

== היסטוריה ==
הקמתו של אצטדיון הכדורגל שעלותו שוערה בכ-40 מיליון שקלים החלה בפברואר 2015 בהכשרת השטח לבנייה וקידוח היסודות למבנה, ועבודות הקמת היציעים החלו בדצמבר 2016. הפרויקט נוצר משיתוף פעולה בין ראש העיר באותה עת יוסף בן דוד ובין המועצה להסדר ההימורים בספורט, משרד התרבות והספורט והמשרד לפיתוח הנגב והגליל. לצד האצטדיון מתוכננת קריית ספורט עירונית בשטח של 270 דונם. במהלך 2018 נעצרו עבודות הקמת האצטדיון וחודשו לזמן קצר רק במאי 2020 ושוב חודשו לזמן קצר בנובמבר 2020. בדצמבר 2020 הוקפא שוב הפרויקט בשל מצבה הכלכלי של העיר. במרץ 2022 חודשו שוב העבודות המתמקדות תחילה בהכנת המשטח לשיזרוע דשא ועל פי התכנון יושלם שלב א' באצטדיון בינואר 2025 כשהמטרה היא שיקבל אישור לארח משחקים בליגת העל. עלות האצטדיון המעודכנת היא מעל 80 מיליון שקלים לשלב ב'. ביולי 2022 נחשפה הדמיה עדכנית של האצטדיון בשלב א' לפיה ידחו תוכניות כמו קירויו וחיפויו במעטפת בשל העלויות ובהמשך נחשפה הדמייתו בתצורתו הסופית.

במשך שנים רבות שימש האצטדיון הישן הממוקם במרכז העיר כמגרשה הביתי של עירוני טבריה, וכעת הוא משמש אותה לאימונים עד שתושלם הקמתו של האצטדיון החדש. מכרז שיצא להריסת האצטדיון הישן והקמת שכונת מגורים בשטחו (עלות הקרקע תממן חלק מהוצאות האצטדיון החדש) נדחה בינתיים בשל שנות העיכובים בהשלמת האצטדיון החדש.

==קישורים חיצוניים==

*
*
*[https://www.tiberias.muni.il/component/content/article/73-articles/1358-התקדמות-משמעותית-בבניית-האצטדיון-העירוני-החדש-שיכיל-7400-מקומות-ישיבה התקדמות משמעותית בבניית האצטדיון החדש] אתר עיריית טבריה. ינואר 2018
*
*[http://stadiumdb.com/news/2016/04/new_design_the_turtle_stadium_of_tiberias New design: The turtle stadium of Tiberias]". StadiumDB.com. 17 April 2016
*
*"[http://www.tiberias.muni.il/component/content/article/73-articles/865-2015-11-09-11-11-10 מועצת עיריית טבריה אישרה בפה אחד את הקמת שלב א' בפרויקט בניית האצטדיון העירוני החדש] ". אתר עיריית טבריה. 9 בנובמבר 2015
*
<div style="direction: ltr;">
*"[http://stadiumdb.com/news/2016/04/new_design_the_turtle_stadium_of_tiberias New design: The turtle stadium of Tiberias]". StadiumDB.com. 17 April 2016
</div>

==הערות שוליים==

ממוזער
גוש הטריבונות התחתון שיכיל 5,290 מושבים מבט מצפון מערב דצמבר 2017טבריה
קטגוריה:מבנים ואתרים שתכנן מוטי בודק
קטגוריה:טבריה: מבנים
קטגוריה:טבריה: ספורט
קטגוריה:עירוני טבריה
קטגוריה:ישראל: אצטדיוני כדורגל עתידיים
איוואנה מצ'בלי

איוואנה מצ'בלי
איוואנה מצ'בלי (מימין) ו[[איליה צ'בצ'בדזה משחקים שחמט בסנקט פטרבורג (1873)]]
איוואנֵה מַצַ'בֵּלי (בגאורגית: ივანე მაჩაბელი; 8 בפברואר 1854 - 8 ביולי 1898) היה מתרגם ופובליציסט גאורגי.

== חייו ==
איוואנה מצ'בלי נולד בשנת 1854 בכפר (הנטוש כיום) תמרשני שבמחוז ההיסטורי סַמַצַ'בּלוֹ (כיום דרום אוסטיה) של חבל כארתלי, כאשר גאורגיה הייתה חלק מהאימפריה הרוסית; אביו היה אציל מרושש ומשפחתו מסרה אותו כילד לאחות-סבוֹ - אֵלֵנֵה דיאסַמידזֵה.

בגיל ההתבגרות מצ'בלי כתב שירים; הוא קיבל השכלה תיכונית בגימנסיה של טביליסי והצטיין בשפות זרות; מצ'בלי גם קרא ספרות גאורגית ורוסית.

בשנת 1871, שנה אחרי סיום לימודיו התיכוניים, מצ'בלי נסע לרוסיה ללימוד מדעי טבע באוניברסיטת סנקט פטרבורג; בהשפעת אחיו ואסילי, שלמד בפקולטה למשפטים של אותה אוניברסיטה, הוא החל ללמוד גם בפקולטה זו; בנוסף ללימודיו, מצ'בלי העמיק את ידיעותיו בספרות ובאמנות.

בקיץ של שנת 1873 מצ'בלי פגש את הסופר ואיש הציבור איליה צ'בצ'בדזה, שהיה מקורב לאחיו ואסילי וביקר בסנקט פטרבורג במסגרת תפקידו בבנק הגאורגי; מצ'בלי גילה לסופר על כוונתו לתרגם את מחזותיו של שייקספיר והציע לו להיות שותפו בכתיבת הנוסח הגאורגי של הטקסט; כבר באותה שנה פורסם התרגום הראשון לגאורגית של המערכה הראשונה במחזה המלך ליר - בגיליון העשירי של כתב העת הספרותי "קרֵבּוּלי".

בשנת 1874 מצ'בלי חזר לגאורגיה, אך עזב אותה באותה שנה ונסע לגרמניה; הוא שהה שנתיים באופנהיים ולמד אגרונומיה. בשנת 1876 מצ'בלי נסע לצרפת ולמד שנתיים באוניברסיטת פריז; בשנת 1878 הוא נסע לרוסיה ובמשך שנה עסק בהרצאות על ספרות בפני הסטודנטים הגאורגים באוניברסיטת סנקט פטרבורג.

בשנת 1879 מצ'בלי חזר לגאורגיה; הוא החל לפעול למען פופולריזציה של יצירות ספרותיות באמצעות כתבי עת ספרותיים וגם פרסם מאמרים בעיתונות.

בשנים 1883-1882 מצ'בלי היה העורך הראשי של העיתון "איווֵריַה", ואילו בשנים 1885-1883 של העיתון "דרוֹאֵבַּה"; בנוסף לפעילותו הפובליציסטית, הוא עסק גם בצדקה, במיוחד עבור יתומים.

בספטמבר של שנת 1885, העיתון שמצ'בלי ערך - "דרוֹאֵבַּה" - נסגר על ידי השלטונות בגלל פרסום מאמרים ביקורתיים ועבירות על כללי הצנזורה; מצ'בלי עצמו נתבע לדין ונאסר עליו לעסוק בעריכת עיתונות.

בשנים 1898-1886 מצ'בלי ניפק את תרגומיו המופתיים, מאנגלית לגאורגית, לשישה מחזות מאת ויליאם שייקספיר: "המלט", "אותלו", "ריצ'רד השלישי", "יוליוס קיסר", "אנטוניוס וקלאופטרה" ו"קוריולנוס"; תרגומים אלה מהווים עד ימינו גרסאות סטנדרטיות למחזותיו של שייקספיר, שמוצגים בתיאטרון רוסתוולי שבטביליסי.

במאי של שנת 1897 איוואנה מצ'בלי אובחן כחולה בדלקת קרום הריאות; ב-26 ביוני (8 ביולי לפי הלוח הגרגוריאני) של שנת 1898 הוא יצא מביתו בטביליסי ומאז אבדו עקבותיו.

מוזיאון לזכרו של מצ'בלי הוקם בכפר הולדתו - תמרשני; ב-23 ביולי של שנת 1997 הוא נפגע מפצצה של בדלנים אוסטים וניזוק קשות; אחרי נטישת הכפר במלחמת דרום אוסטיה (2008), נשרף המוזיאון כליל יחד עם רוב בתי התושבים.

==קישורים חיצוניים==

קטגוריה:גאורגים
קטגוריה:מתרגמים גאורגים
קטגוריה:ילידי 1854
קטגוריה:נפטרים ב-1898
דו"ח כספי מאוחד

דוחות כספיים מאוחדים הם "דוחות כספיים של קבוצה בהם הנכסים, ההתחייבויות, ההון, ההכנסות, ההוצאות ותזרימי המזומנים של החברה האם ושל החברות הבנות שלה מוצגים כדוחות כספיים של ישות כלכלית אחת". הדו"חות המאוחדים כוללים דו"ח על המצב הכספי מאוחד, דו"ח על הרווח הכולל מאוחד, דו"ח על השינויים בהון מאוחד, דו"ח תזרים מזומנים מאוחד וביאורים.

== צירוף העסקים ==
בהתאם לתקן דיווח כספי בינלאומי מספר 3, כאשר נרכשת שליטה יש:
# לזהות את הרוכש - יש לזהות מי הוא הרוכש הכלכלי (שאינו בהכרח זהה לרוכש המשפטי)
# לקבוע את מועד הרכישה - ממועד זה מתחילים להציג את הדו"חות המאוחדים
# להכיר בנכסים, בהתחייבויות ובזכויות שאינן מקנות שליטה - עלות צירוף העסקים מורכבת מהתשלום של האם בתוספת שווי הוגן של זכות הונית קודמת בהתאם לגישת המעברים בתוספת הזכויות שאינן מקנות שליטה.
# להכיר במוניטין או ברווח מרכישה במחיר הזדמנותי

== ראו גם ==
* איחוד יחסי

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:דוחות פיננסיים
רגין (נוזקה)

הגמד "רגין", מאת Arthur Rackham
רגין הוא שמה של נוזקה מתוחכמת, שהתגלתה על ידי מעבדות קספרסקי וחברת סימנטק. הנוזקה תוקפת מחשבים המריצים תוכנת הפעלה "ווינדוס" והיא פועלת בעולם ככל הנראה לפחות מאז 2003.

הנוזקה נועדה לאיסוף מודיעין מול רשתות מוגדרות ובעיקר מול מדינות, רשתות סלולריות, ארגונים ואנשים ספציפיים שתחום התמחותם בהצפנה. לפי קספרסקי וסימנטק, מדובר בנוזקה מתוחכמת שכתיבתה הצריכה עשרות אנשים שעבדו במשך כמה שנים ובהתאם, היא ככל הנראה נכתבה ומתופעלת על ידי מדינה.

על פי פרסומים, ל"רגין" יש מרכיבי קוד משותפים עם הנוזקה "סטקסנט". השם "רגין", ככל הנראה, ניתן לנוזקה על ידי מדעני "מיקרוסופט" במהלך 2011, על שמו של גמד ערמומי מהמיתולוגיה הנורדית.

מכיוון ש"רגין" ככל הנראה, נבנתה ומתופעלת על ידי מדינות ומכיוון שהיעדים שלה הן מדינות או רשתות סלולר לאומיות, היא בהחלט מהווה "אבן דרך" בחשיפתן של שיטות "לוחמת סייבר" מתקדמות.

נכון לנובמבר 2014, 28% מהמחשבים הנתקפים נמצאו ברוסיה, 24% בסעודיה, 9% במקסיקו ואירלנד, ו5% בהודו, אפגניסטן, בלגיה, פקיסטן, אוסטריה ואיראן.

== שיטת הפעולה של הנוזקה ==
"רגין" פועלת מול מחשבים המריצים תוכנת הפעלה "ווינדוס", היא מתפשטת ברשתות היעד ואז "מתיישבת" על אותם מחשבים שמהם היא מעוניינת לגנוב מידע. בהקשר לרשתות סלולריות, מחשבי היעד של הנוזקה הם הבקרים של תחנות הבסיס.

מבנה רשתות GSM. בקרי תחנות הבסיס היו, ככל הנראה, מטרותיו של "רגין" ואיפשרו ליירט תכנים ברשתות היעד

==מדינות, גופים ואנשים שנתקפו על ידי הנוזקה==
במהלך 2014, במסגרת הניתוח של תקיפות סייבר שבוצעו על מחשבי חברת "סוני", חלק מהחוקרים טענו שמרכיבי קוד מסוימים משותפים גם ל"רגין". התקיפה על "סוני" אבל, לפי חלק מהמקורות, מיוחסת בכלל לקוריאה הצפונית.

==ניסיונות לאתר את מי שכתב את הנוזקה==
על סמך ניתוח מדינות היעד שנתקפו, שכולן אינן מדינות דוברות אנגלית כשפת מקור, על סמך ניתוח תגי הזמן של כתיבת הקוד, חלק מהחוקרים מייחסים את כתיבת הקוד לארצות הברית או בריטניה.

== ראו גם ==
* נוזקה
* סטוקסנט
* גאוס (נוזקה)
* להבה (נוזקה)
* דוקו (נוזקה)

== קישורים חיצוניים ==
* [https://web.archive.org/web/20141227111600/http://www.cyactive.com/3-2-1-action-sonys-apocalyptic-scene/ ניתוח התקיפות על "סוני"], באתר חברת Cyactive הישראלית
* [https://securelist.com/blog/research/67741/regin-nation-state-ownage-of-gsm-networks/ ניתוח נוזקת "רגין"], בבלוג של Securelist שככל הנראה מתוחזק על ידי מעבדות קספרסקי.
* [http://www.theregister.co.uk/2014/11/24/regin/ תיאור הנוזקה], באתר "דה-רגיסטר".
* [http://mashable.com/2014/11/25/regin-spy-malware-nsa-gchq/ תיאור הנוזקה באתר Mashable]
* [https://web.archive.org/web/20141127064402/https://securelist.com/files/2014/11/Kaspersky_Lab_whitepaper_Regin_platform_eng.pdf הדו"ח המלא של חברת קספרסקי]

== הערות שוליים ==

קטגוריה:תוכנות זדוניות
קטגוריה:מתקפות סייבר בעשור השני של המאה ה-21
פאט הרינגטון ג'וניור

פאט הרינגטון ג'וניור (באנגלית: ; 13 באוגוסט 1929 – 6 בינואר 2016) היה שחקן אמריקאי זוכה פרס גלובוס הזהב ופרס אמי על תפקידו בתור דוויין שניידר בקומדיית המצבים ""כל יום מחדש".

== ביוגרפיה ==
דניאל פטריק הרינגטון ג'וניור נולד בניו יורק סיטי לשחקן התיאטרון הקנדי פאט הרינגטון האב.
הרינגטון היה בוגר "אוניברסיטת פורדהאם".

שירת במלחמת קוריאה כקצין מודיעין בחיל האוויר של ארצות הברית והגיע בצבא ארצות הברית עד לדרגת לוטננט ראשון.

== קריירה ==
הרינגטון בחר להמשיך בדרכו של אביו השחקן ולאחר שהשתחרר משירותו הצבאי החל להופיע על במות ברחבי ארצות הברית ולבסוף גם בברודוויי. הוא התגלה לראשונה בתפקידי טלוויזיה משניים כשהבולט מכולם בסיטקום "Make Room for Dadd" בתפקיד פאט הניגן.

הוא הופיע כשחקן קולנוע לצידו של אלביס פרסלי בקומדיה המוזיקלית "בא בקלות, הולך בקלות" ובקומדיות "זוזי הצידה, מותק" ו"האנליסט של הנשיא".

את תפקידו המוצלח והמוערך בקריירה עשה הרינגטון בקומדיית המצבים "כל יום מחדש". בסדרה שיחק בתפקיד דוויין שניידר, בעל הבניין בו מתגוררות אן רומנו ושתי בנותיה. בעבור משחקו לאורך שנות ה-70 וה-80 זכה הרינגטון בפרס גלובוס הזהב לשחקן המשנה הטוב ביותר בסדרת טלוויזיה ובפרס אמי לשחקן המשנה הטוב ביותר.

נפטר ב-6 בינואר 2016.

== חיים אישיים ==
להרינגטון ארבעה ילדים מגירושיו ממריג'ו אן גורטנר שהייתה אשתו במשך כ-30 שנה.

== סדרות טלוויזיה ==
* "Make Room for Dadd" (1975-1984)
* "כל יום מחדש" (1975-1984)

==קישורים חיצוניים==

* 

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:קצינים וחוגרים בחיל האוויר של ארצות הברית
קטגוריה:זוכי אמי בפריים טיים: שחקן משנה בקומדיה
קטגוריה:זוכי פרס גלובוס הזהב: טלוויזיה: שחקן משנה
קטגוריה:בוגרי אוניברסיטת פורדהם
קטגוריה:אמריקאים שנולדו ב-1929
קטגוריה:אמריקאים שנפטרו ב-2016
גרג אראקי

גרג אראקי
גרג אראקי (באנגלית: Gregg Araki; נולד ב-17 בדצמבר 1959) הוא במאי קולנוע וטלוויזיה אמריקאי. אראקי נחשב לאחד היוצרים הבולטים בקולנוע הקווירי החדש.

==ראשית חייו==
אראקי נולד בלוס אנג'לס, קליפורניה להורים ממוצא יפני-אמריקאי, אך גדל בסנטה ברברה שבקליפורניה. אראקי סיים לימודי תואר ראשון בלימודי קולנוע ואומנות מאוניברסיטת סנטה ברברה, ובשנת 1985 הוענק לו תואר שני באומנות מטעם אוניברסיטת דרום קליפורניה.

==קריירה==
אראקי ביים את סרטו הראשון, Three Bewildered People in the Night, בשנת 1987, בתקציב של 5,000 דולר בלבד. שנתיים לאחר מכן, בשנת 1989, אראקי כתב, הפיק, ביים, צילם וערך בעצמו את סרטו השני, The Long Weekend (O' Despair).

בשנת 1992, סרטו The Living End, העוקב אחר שני גברים נשאי HIV היוצאים יחד למסע דרכים, הוקרן בהקרנת בכורה בפסטיבל סאנדנס.

שלושת סרטיו הבאים של אראקי, "דפוק לגמרי", "דור מזוין" ו"שום מקום", מרכיבים את "טרילוגיית האפוקליפסה לנוער". בסרטים אלה החל אראקי לעבוד עם שחקנים ושחקניות מוכרים יותר, ביניהם רוז מק'גוון, פארקר פוזי, ראיין פיליפה והת'ר גראהם, והם קיבלו ביקורות מעורבות, החל ממבקר הקולנוע רוג'ר איברט שהעניק לסרטים אפס כוכבים ועד למגזין רוקי שהכריז על הסרטים כ"דבר הטוב ביותר אי פעם".

סרטו הבא, ספלנדור, היה מחווה לסרטי קומדיה מטורפת משנות ה-40 וה-50 והוקרן בהקרנת בכורה בפסטיבל סאנדנס בשנת 1999.

לאחר מכן קיבל אראקי הצעה להפיק סדרת נוער בשם עבור ערוץ הטלוויזיה MTV בתקציב של מיליון וחצי דולר, אראקי ראה בהצעה הזדמנות להגיע לקהל גדול והסכים לה אף על פי ש-MTV הורידו את התקציב לשבע מאות אלף דולר, אך אחרי שאראקי כתב, ביים וצילם פרק פיילוט לסדרה "כך יגיע העולם לסופו". MTV החליטו לבטל את הפרויקט.

בשנת 2004 הוקרן סרטו הבא של אראקי, עור מסתורי, בהקרנת בכורה בפסטיבל הסרטים של ונציה. הסרט מתאר את סיפורם של שני ילדים בגיל ההתבגרות, שעברו התעללות מינית מצד מאמן הבייסבול שלהם בילדותם. הסרט התקבל באהדה רבה בקרב המבקרים וזכה במספר פרסים ברחבי העולם, ובשנת 2007 יצא לאקרנים סרטו הבא של אראקי, "סמיילי פייס" סרט קומדיה בכיכובה של אנה פריס. המעבר החד מדרמה אפלה לקומדיה קלילה תוכנן במכוון בידי אראקי, והסרט "סמיילי פייס" זכה אף הוא לאהדת המבקרים.

בשנת 2010 הוקרן סרטו העשירי של אראקי, קאבום, בהקרנת בכורה בפסטיבל קאן והיה לסרט הראשון שזכה בפרס הסרט הקווירי בפסבטיבל.

סרטו האחרון באורך מלא של אראקי, "ציפור לבנה בסופת שלג" הוקרן בהקרנת בכורה בפסטיבל סאנדנס בשנת 2014.

==חיים אישיים==
אראקי הזדהה כהומוסקסואל עד שנת 1997, אז ניהל מערכת יחסים עם השחקנית קת'לין רוברטסון, שהשתתפה בסרטו "שום מקום", כעת הוא מזדהה כביסקסואל.

==פילמוגרפיה==
*1987 - Three Bewildered People in the Night
*1989 - The Long Weekend (O' Despair)
*1992 - The Living End
*"טרילוגית האפוקליפסה לנוער":
:*1993 - דפוק לגמרי
:*1995 - דור מזוין
:*1997 - שום מקום
*1999 - ספלנדור
*2004 - עור מסתורי
*2007 - סמיילי פייס
*2010 - קאבום
*2014 - ציפור לבנה בסופת שלג

==קישורים חיצוניים==

* 
* [http://www.nrg.co.il/online/40/ART1/440/608.html גרג אראקי: פרופיל אישי], דייב אברמוב, 26.06.06, nrg.

==הערות שוליים==

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קטגוריה:במאי טלוויזיה אמריקאים
קטגוריה:ביסקסואלים אמריקאים
קטגוריה:במאים להט"בים
קטגוריה:אמריקאים ממוצא יפני
קטגוריה:בוגרי אוניברסיטת קליפורניה בסנטה ברברה
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1959
תנועה מיישבת

במדינת ישראל, תנועה מיישבת היא התאגדות, פרטית או מטעם גוף אחר, שמטרתה לארגן בני אדם להתיישבות של קבע. בדרך כלל הכוונה להתיישבות באזור בלתי מפותח, אולי אף בלתי מיושב, ואף מרוחק. על כן, במקרים רבים מדובר בהתיישבות חקלאית, שכן כך ניתן ליצור תשתית להתקבעות במקום היישוב החדש. על פי רוב, התנועה המיישבת קשורה באופן הדוק לגוף גדול יותר, שיש לו מניעים מגוונים לתמוך בפעילותה, וכן ביישובים שכבר הוקמו על ידה, לאורך זמן.

==לפני קום המדינה==
מרבית היישובים החקלאיים היהודיים בארץ ישראל היו קשורים כבר בעת היווסדם לתנועות מיושבות שמטרתן הייתה תמיכה והקמה של יישובים רבים. גם ביישובים המעטים שהתאגדו להקמת היישוב היחיד שלהם, נאלצו לפנות לתנועות מיישבות.

== במדינת ישראל ==
בפירושים לחוק המועמדים להתיישבות חקלאית, התשי"ג—1953, כתוב:
# "מוסד מיישב" פירושו — הממשלה, ההסתדרות הציונית העולמית — הסוכנות היהודית לא"י, וכל גוף אחר העוסק ביישוב בני אדם על הקרקע, ושר החקלאות, בהודעה ברשומות, הכיר בו כמוסד מיישב לעניין חוק זה.
# "גוף התיישבותי ארצי" פירושו — גוף המארגן בני אדם להתיישבות חקלאית, ושר החקלאות, בהודעה ברשומות, הכיר בו כגוף התיישבותי ארצי לעניין חוק זה.
המונח תנועה מיישבת מקורו בגלגול של הקשר ההיסטורי, בייחוד בהקשר הארץ ישראלי, בין תנועה חברתית להתיישבות. בפועל, התארגנות להתיישבות שאינה מוסד מיישב או גוף התיישבותי ארצי כלשון החוק לעיל, או פועלת מטעמם או באופן הנראה להם, תתקשה מאוד להגשים את מטרותיה.

אחד התפקידים החשובים של התנועה המיישבת, כפי שגם עולה מהשם של חוק המועמדים להתיישבות חקלאית, התשי"ג—1953 שהוזכר קודם, הוא יצירת יישוב בר קיימא מבחינת הרכב התושבים. נושא זה, שהתחדד בהקשר של ועדות הקבלה ליישובים הקהילתיים, השפיע גם על צורות התיישבות אחרות.

==ראו גם==
* גוש התיישבות

==הערות שוליים==

*
גביע דייוויס 1930

אתגר הטניס הבינלאומי 1930 (באנגלית: 1930 International Lawn Tennis Challenge) הייתה התחרות ה-25 במניין של מה שנודע היום כ"גביע דייוויס".

מחזיקי הגביע היו נציגי צרפת ומשחק הגמר נערך בפריז. לתחרות נרשמו 28 נבחרות שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית ניצחה את נבחרת איטליה.

המשחק על התואר נערך ב-25-27 ביולי 1930 בפריז, צרפת. נבחרת צרפת שיחקה נגד נבחרת ארצות הברית וניצחה עם תוצאה 1:4. בכך היא זכתה בתואר בשנה הרביעית ברציפות.

==משחקי פלייאוף==
===בית אמריקה===
בית זה כלל 4 נבחרות. לראש הבית הגיעה נבחרת ארצות הברית שהחזיקה בגביע בשנים 1920-1926 ומנצחת משחקי בית אמריקה בשנים 1927-1929. 

===בית אירופה===
הבית כלל 24 קבוצות, כולל יפן, מצרים, אוסטרליה והודו הבריטית. לאחר משחקים מוקדמים החלו משחקי רבע הגמר.

===משחק בין מנצחי הבתים===
המשחק בין מנצחי הבתים התקיים בפריז, צרפת במהלך 20-18 ביולי 1930. נבחרת ארצות הברית ניצחה את איטליה עם התוצאה 1:4.

==משחק על התואר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | צרפת 4
! colspan="2" align="center" | פריז, צרפת 25-27 ביולי 1930 חימר 
! colspan="5" align="center" | ארצות הברית 1
|- bgcolor=#ddfddf
! colspan="4" " |.
| 1
| 2
| 3
| 4
| 5
|-
! rowspan="2"| 1 
| || ז'אן בורוטרה || || 6 ||5||4 || 5 || 
|-
| ||ביל טילדן|| ||2 ||6 ||7 || 6 || 
|-bgcolor= #EAE3D8
! rowspan="2"| 2
| || אנרי קושה || ||6 ||6 ||6|| || 
|- bgcolor= #EAE3D8 
| || ג'ורג' לוט || ||4 ||2 ||2 || || 
|-
! rowspan="2"| 3
| || ז'אק בריניון/אנרי קושה || ||6 ||7 ||1 ||6 || 
|- 
| || וילמר אליסון/ג'ון ואן רין|| ||3 ||5 || 6|| 2 || 
|-bgcolor= #EAE3D8
! rowspan="2"| 4
| ||ז'אן בורוטרה|| ||5 ||6||2||6 || 8 
|- bgcolor= #EAE3D8 
| || ג'ורג' לוט || ||7 || 3 || 6 || 2 || 6 
|-
! rowspan="2"| 5
| || אנרי קושה || || 4 ||6 || 6|| 7|| 
|- 
| || ביל טילדן|| ||6 ||3 ||1||5 ||
|}

==קישורים חיצוניים==

* [http://www.daviscup.com/en/draws-results/tie/details.aspx?tieId=10003589 נתונים על התחרות]

קטגוריה:תחרויות טניס ב-1930
1930
1930
1930
1930
1930
1930
1930
1930
1930
ברבור שר

Cygnus cygnus
ברבור שר (שם מדעי: Cygnus cygnus) הוא מין של ברבור, שמצוי בחצי הכדור הצפוני והוא הציפור הלאומית של פינלנד. מין זה של ברבור ידוע בעיקר בשל קולות השריקה שהוא מפיק, ועל שמן הוא קרוי. בתי הגידול המועדפים עליו הם ביצות, מקווי מים רדודים כמו אגמים ובריכות, אף שניתן למצוא אותו גם בנהרות בעלי זרם חלש. הברבור צמחוני, וניזון מצמחים מימיים, דשא, בלוטים, תפוחי אדמה ודגנים.

אורכו כ-140 עד 165 ס"מ, ומוטת כנפיו 205-275 ס"מ; משקלו הוא כ-9.8 עד 11.4 ק"ג בממוצע, בעוד שהנקבה קטנה מעט מהזכר. באביב ובקיץ לעיתים יש לבוגרים כתמים צהובים על צווארם וראשם, שבאים מהמים העשירים בברזל שבהם הברבורים שוחים.

כל גופם של הברבורים מלבד המקור לבן; המקור צהוב בחלקו הקרוב אל הראש ושחור לקראת הקצה, והרגליים ורדרדות-חומות. לברבורים צעירים יש פלומה אפרפרה-חומה, בטן לבנה וצוואר וראש כהים, ונוצותיהם מתחלפות ל"לבוש בוגר" בגיל שנתיים. הברבור מגיע לבגרות מינית בגיל 4, ותוחלת החיים שלו עומדת על כ-26 שנים.

הברבורים מאוד חברתיים מחוץ לעונת הרבייה, והם נצפים לעיתים קרובות בלהקות של כ-300 פרטים באזורי האכילה שלהם. אמנם ישנה אוכלוסייה יציבה של ברבורים באיסלנד, אך רוב ככל הברבורים השרים נודדים.

הברבורים השרים מונוגמיים. עונת הרבייה נמשכת בין סוף אפריל לתחילת מאי. בתצוגות החיזור הזכר והנקבה פורשים הכנפיים עד לחצי, זוקפים ומכופפים את צווארם לחלופין, וקוראים. הברבור אינו מקנן בקבוצות. הקן מוקם ליד מקור מים על תל, שבנוי מחומרים צמחיים. הנקבה מטילה 4–5 ביצים, ודוגרת עליהן במשך 45 ימים; הזכר, בינתיים, שומר על האזור שמסביב לקן. הגוזלים פורחים לאחר שלושה חודשים, ויכולים לעוף חודש או חודשיים לאחר מכן.

== קישורים חיצוניים ==

* [http://www.oiseaux-birds.com/card-whooper-swan.html ברבור שר], באתר אויסואקס-בירדס

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ארץ ישראל: אווזאים
קטגוריה:פינלנד: עופות
קטגוריה:איסלנד: עופות
קטגוריה:נורווגיה: עופות
קטגוריה:בלארוס: עופות
קטגוריה:ברבורים
קטגוריה:בעלי חיים שתוארו ב-1758
יותר טוב משוקולד

יותר טוב משוקולד (באנגלית: Better Than Chocolate) הוא סרט קולנוע קנדי מסוג קומדיה רומנטית משנת 1999.

שמו של הסרט שאול מהשיר "Ice Cream" (גלידה) של הזמרת הקנדית שרה מקלכלן.

==עלילה==
מגי וקים, שתי בחורות מאוהבות שהכירו זה עתה, מחליטות לעבור לגור יחדיו. אלא שאמא של מגי מתגרשת ומחליטה לעבור לגור יחד עם הבנות מבלי שהיא יודעת על סוג הקשר בין השתיים. מגי מרגישה שהיא חייבת לשמור על מערכת היחסים שלה בסוד.

בנוסף להתמודדות עם משפחתה, מגי עובדת בחנות ספרים בשם "ספרי העשירון" (Ten Percent Books) המתמחה בספרות להט"בית הסובלת מצנזורה. משלוח גדול של ספרים שהוזמן על ידי בעלת החנות עוכב, והספרים שבחנות נמצאים בסכנת החרמה.

==פרסים==
הסרט זכה במספר פרסים בפסטיבלים שונים בעולם וזכה להיות מדורג במקום ה-31 ברשימת 200 הסרטים העצמאיים הטובים ביותר של ההוליווד ריפורטר בשנת 1999. הסרט היה מועמד לפרסי הליגה ההומו-לסבית נגד השמצה וכן זכה בפסטיבל הסרטים הגאה בטורונטו.

==שחקנים==
*קארין דוויר - מגי.
*כריסטינה קוקס - קים.
*וונדי קרואסון - לילה.
*אן-מרי מקדונלד - פרנסיס.

==קישורים חיצוניים==

==הערות שוליים==

קטגוריה:סרטי להט"ב קנדיים
קטגוריה:סרטי קומדיה רומנטית
קטגוריה:סרטי 1999
מצר אלאס

מצר אלאס (באינדונזית: Selat Alas) הוא מצר ים באינדונזיה בין האי לומבוק ממערב לבין האי סומבאווה ממזרח. המצר מקשר בין האוקיינוס ההודי שמדרום לו לבין ים פלורס (שבאוקיינוס השקט) שמצפונו.

רוחבו של המצר נע בין 15 ק"מ בנקודה הצרה ביותר ועד 45 ק"מ. עומקו (בחלקו הגדול) הוא מעל ל-200 מטרים, ואורכו – כ-75 ק"מ.

המצר הוא אזור פורה לדיג. בעבר נדוגו בו 15 אחוזים מסך הסילוניות מסדרת "דיונוני רחף" (בעיקר "לוליגו אדוליס"/Loligo edulis ו-Uroteuthis bartschi) של אינדונזיה. 

המצר לא היה מוצף עד לפני 14,000 שנים לערך, כאשר גובה פני הים היה נמוך בכ-75 מטרים מגובהו כיום, וזאת לעומת מצר לומבוק שהיה מוצף גם בתקופת הקרח הפלייסטוקנית.

== קישורים חיצוניים ==

==הערות שוליים==

 

אלאס
אלאס
אלאס
Next (רשת אופנה)

Next היא רשת אופנה וכלי בית בריטית בעלת חנויות רבות ברחבי בריטניה. הרשת מפעילה חנויות מקוונות ברחבי העולם.

לרשת 597 חנויות ברחבי אנגליה ואירלנד וכמעט 200 זכיינים ביותר מ-40 מדינות ברחבי העולם. רשת זו גם משווקת את בגדיה ואביזריה ל-72 מדינות ברחבי העולם ובכללן רוסיה, אוסטרליה, גרמניה, ארצות הברית וישראל. Next היא רשת האופנה הגדולה ביותר בבריטניה, לאחר שעקפה את רשת מרקס אנד ספנסר. בתחילת 2012 ו-2014, החלה החברה להיסחר בבורסה לניירות ערך של לונדון כאשר היא מרכיב של מדד FTSE 100.

== היסטוריה ==
החברה הוקמה בעיר לידס בשנת 1864 על ידי חייט בשם יוסף היפוורת', שהקים אז חברה תחת השם יוסף היפוורת' ובניו(J Hepworth & Son).

בשנת 1982 נרכשה יוסף היפוורת' ובניו על ידי קנדל ובניו בע"מ, חברת אופנה שבכוונתה הייתה לפתח מחדש החנויות של קנדל כבגדי נשים. טרנס קונרן, שבנוסף להיותו המעצב הראשי של החברה, היה גם היו"ר של היפוורת'. בשלב זה הוא גייס את ג'ורג' דייוויס, שהגיע על מנת להפוך למנכ"ל של הבא.

עקב נגיף הקורונה החברה הפסיקה את פעולתה בגל הראשון בסוף מרץ למספר שבועות.

== סקירה עסקית ==
=== המותג "נקסט" ===

הרשת הקמעונאית "נקסט" הושקה בפברואר 1982, כאשר החנות הראשונה שנפתחה הייתה בעלת אוספים אקסקלוסיביים של בגדים אופנתיים, נעליים ואביזרים לנשים. לאחר זמן קצר, נוספו אוספים עבור גברים, ילדים וכלי בית.

הבגדים של חברת נקסט מעוצבים על ידי צוות העיצוב הפנים ארגוני, אשר מנסים לשלב עיצוב, איכות, תמורה כספית ומשלבים את מגמת האופנה העכשווית.

כיום, החברה מחזיקה בלמעלה מ-500 חנויות בבריטניה ואירלנד, ובלמעלה מ-40 חנויות במדינות שונות בחו"ל. בשנים האחרונות מספר חנויות אופנה וכלי בית נפתחו באנגליה, באוגוסט 2011, חברת נקסט פתחה את הסניף הראשון שמשלב אופנה, כלי בית וריהוט לחצר ב-Shoreham-by-Sea.

בשנת 1988 הושקה היכולת הפורצת דרך של ההזמנות בדואר, עם ספר בכריכה קשה המכיל 350 עמודים, אשר היווה את הקטלוג לקמעונאות. בספר של קולקציית האביב-קיץ ישנם כמעט 1400 עמודים אשר מציעים אוספים נרחבים עבור גברים, נשים ילדים וכלי בית. 

קניות מקוונות הוצגו בשנת 1999, כאשר כל הקטלוג הפך להיות זמין לרכישה דרך האינטרנט- כל עמוד ועמוד מתוך הקטלוג, גם בקניות מהבית בבריטניה. נקסט הייתה חלוצת הרעיון של מותג יחיד עם שלוש דרכים שונות לרכישה- בחנויות, בטלפון ובאינטרנט. חברת נקסט עכשיו משרתת את לקוחותיה בכ-70 מדינות מחוץ לבריטניה.

=== עסקי חברה אחרים ===
לחברת נקסט יש פעילויות בסין, הונג קונג, סרי לנקה, הודו ובריטניה העוסקות בעיצוב, קנייה, שיווק ובקרת איכות של מוצריה של החברה. 

Lipsy- מעצבת ומוכרת את המותגים שלה- מוצרי אופנה לנשים צעירות יותר.

==קישורים חיצוניים==

* 

* [http://www.next.co.il/he אתר החברה בעברית]

* 

==הערות שוליים==

קטגוריה:חברות אופנה בריטיות
קטגוריה:רשתות אופנה
קטגוריה:חברות הנסחרות בבורסה לניירות ערך בלונדון
קוראל סי

עיטור המופת שניתן למרכוס מוסקוס{{תמונה להחלפה}}
קוראל סי (Coral Sea) היא מכלית שהובילה דלק מהמפרץ הפרסי לאילת והותקפה על ידי מחבלים ב-11 ביוני 1971.
== היסטוריה ==
"קוראל סי" הייתה מכלית של חברת אל-ים, שהפליגה בדגל נוחות ליברי. המכלית הייתה בתפוסה של 68,000 טון והובילה דלק מאיראן לנמל אילת. ב-11 ביוני 1971 הותקפה במצרי באב אל-מנדב על ידי ארבעה מחבלים שהגיעו בסירת מרוץ שהורדה מספינת דיג ליד האי פרים. המחבלים ירו עשר פצצות בזוקה RPG-7 לעבר המכלית, ואש פרצה בה אך כובתה במהירות. החזית העממית לשחרור פלסטין נטלה אחריות לפעולה.

רב החובל היה יווני בשם מרכוס מוסקוס, (Markos Moschos) ופעולתו הנועזת והמקצועית הצילה את האנייה. ב-11 באפריל 1973 העניק לו שר התחבורה גד יעקבי את "עיטור המופת" מטעם ממשלת ישראל, והוא היה בכך האזרח הלא-ישראלי היחיד שזכה לכך. בעקבות החילוץ המוצלח מירי הרקטות שונה שם האניה ל"Sea Valiant" והיא המשיכה בהובלת דלק לישראל.

לאחר תקרית זו הוצבו בכל האוניות על הקו מאבטחים חמושים. אנשי צי הסוחר חויבו לקיים מטווחי ירי לפני היציאה לים. במספר הפלגות נערכו גם אנשי שייטת 13 לסיור אלים עם סירות נשק שנישאו באוניות. כמו כן, בוצעו פעולות מודיעיניות ומבצעיות בתימן ובקרן אפריקה, על מנת לאתר כוונות נוספות לפגיע בשייט ישראלי ולסכלן. במסגרת זו נשלח ב-1972, לוחם המוסד ברוך מזרחי לתימן ונתפס בידי שירותי הביטחון התימניים.

==לקריאה נוספת==
* 

==קישורים חיצוניים==

* 

==הערות שוליים==

קטגוריה:מכליות
קטגוריה:פעולות טרור ב-1971
קטגוריה:פיגועים נגד כלי שיט
קטגוריה:יחסי איראן–ישראל
קטגוריה:החזית העממית לשחרור פלסטין
פראג הוצאה לאור

פראג הוצאה לאור (באנגלית: Prague Publishing House Ltd) היא הוצאת ספרים ישראלית המוציאה ספרי עיון ולימוד ניו אייג' מתורגמים העוסקים ברוחניות, זן, טאואיזם, בודהיזם, בודהיזם טיבטי, יהדות, קואוצ'ינג, ורפואה אלטרנטיבית.

==היסטוריה==

ההוצאה הוקמה בכרכור ב-21 בנובמבר 1993 על ידי האחים אייל ואילן לוי. במהלך עשרים וחמש שנות פעילותה, החברה הוציאה לאור, נכון ל-2018, למעלה מ-150 כותרים. הקו המחבר בין הכותרים הוא ספרים שמחבריהם אנשי המערב, אולם כתיבתם נשענת על מקורות תרבותיים מגוונים ומשלבים בין דרך החשיבה המזרחית (מזרח-אסיה) לתרבות המערב. ספרה הראשון של ההוצאה הוא הטאו של פו שיצא בשנת 1994 ונכנס למקום הראשון ברשימת רבי המכר של עיתון "הארץ" למשך מאה שבועות רצופים.

בנוסף להוצאת ספרים, החברה מפיקה כנסים, סדנאות כתיבה והרצאות. ביניהן "המסע" בהנחיית ברנדון בייס וסדנת "דרך האמן" בהנחיית ג'וליה קמרון בשנת 2013.

==יוצרים מרכזיים בהוצאה==
בין היוצרים המרכזיים של ההוצאה נמנים: ביירון קייטי, זאב בן אריה, יואב בן דב, ניסים אמון, אקהרט טולה, ברוס ליפטון, ג'נט בריי אטווד, איי. סי. פינג, ג'וליה קמרון, ערן שטרן, פמה צ'ודרון, ברנדון בייס, דון מיגל רואיס, ריצ'רד טמפלר, אבי גרינברג, ו-דבורה ליבוביץ'.

==מספרי ההוצאה==
* הטאו של פו / בנג'מין הוף, מאנגלית: אייל לוי, 1994
* כוחה המרפא של התודעה / טולקו תונדופ, 1996
* דרך האמן / ג'וליה קמרון, מאנגלית: רוני שר, 1997
* לשיר את הנשמה הביתה / קייתלין מת'יוס, מאנגלית: עדית בן-פורת, 1997
* ארבע ההסכמות / דון מיגל רואיס, מאנגלית: מיכל שלו, 2000
*כשהדברים מתפרקים/ פמה צ'ודרון, תרגום: דורית גינת, 2001
* כוחו של הרגע הזה / אקהרט טולה, מאנגלית: עדית בן פורת, 2002
* דממה מדברת / אקהרט טולה, מאנגלית: עדי יותם, 2003
* תרופות סבתא / דבורה ליבוביץ', 2004
* לאהוב את מה שיש / ביירון קייטי, מאנגלית: דורית גינת, 2004
*אהבה וכוונות טובות / חיה ולטון, 2005
* המסע / ברנדון בייס, 2007
* אני הוא זה / שרי ניסרגדטה מהאראג', מאנגלית: עדית בן-פורת, 2009
* טארוט CBD של מרסיי (חפיסת קלפים) / ג'וליה קמרון, 2011

==קישורים חיצוניים==
* 

*

==הערות שוליים==

פראג
קטגוריה:ישראל: חברות שהוקמו ב-1993
אלי מלמד

אלי מלמד (נולד ב-17 באוגוסט 1940) הוא קצין צה"ל במילואים בדרגת אלוף-משנה, כיהן כמפקד גדוד 13 (גדעון) של חטיבת גולני כמפקד גדוד 184 בחטיבה 14 בשריון, כסגן מפקד חטיבה 401 (עוצבת עקבות הברזל) וכמפקד חטיבת שריון במילואים. לאחר שחרורו  הקים וניהל בתי ספר במערכת החינוך בארץ ובחינוך היהודי במקסיקו.

==שירות צבאי==
עם גיוסו לצה"ל בשנת 1959 שובץ מלמד בחטיבת גולני. כעבור זמן קצר התנדב לקורס טיס, אך נשר ממנו לאחר שנה ושב לגולני. בגולני עבר מלמד מסלול הכשרה כלוחם, קורס קצינים. עם סיום הקורס שב לחטיבה ושימש כמפקד מחלקה. בהמשך שימש כמפקד קורס מכים, קמ"ן בצנחנים וקצין מבצעים בחטיבה 16 הירושלמית. בשנת 1966 מונה מלמד למפקד יחידת עטלף שהפעילה "דגנים", "חרציות" ו"משאבות". בסוף אותה שנה שולבו 30 חיילי היחידה עם סיירת שקד. עם מיזוגה בשקד הפך מלמד לסגן מפקד היחידה. 

במלחמת ששת הימים הוביל מלמד את "כוח אריה", גדוד הסיור בפיקודו של אריה עמית (טפר) באוגדת אריאל שרון לעבר מתחמי אום כתף. בתפקידו כסגן מפקד סיירת שקד פיקד בשנת 1969 על מרדף במכתש רמון, בסיומו חוסל על ידיו, בבור סרפד סעיד אבו בנדק, מי שהיה אחראי על הטבח במעלה העקרבים שאירע בשנת 1954. במלחמת ההתשה שימש כקצין מבצעים של פיקוד הדרום. מפיקוד הדרום יצא מלמד לקורס פיקוד ומטה (פו"מ). בשנת 1973 שימש כמפקד גדוד 13 (גדעון) של חטיבת גולני. לאחר פציעה בעקבות התרסקות מסוק בתום מצעד צה"ל האחרון (1973) עשה הסבה לשריון לאחר מכן פיקד על גדוד הטנקים 184 בחטיבה 14, כסמח"ט בעוצבת מרכבות הברזל ובחטיבה 401. התקבל והיה לבוגר המכללה לביטחון לאומי, בתפקידו הבא הקים את גדודי המודיעין ופיקד על חטיבת שריון במילואים. במהלך מלחמת לבנון הראשונה השתחרר מצה"ל לאחר שבתפקידו האחרון שימש כראש ענף גיוס וכוננות במחלקת המבצעים במסגרת זו שמש כיו"ר הוועדה לסימון קו הגבול בין ישראל למצרים.

==לאחר פרישתו מצה"ל==
מלמד היה בין ראשוני המתיישבים וממקימי העיר קצרין שברמת הגולן. הוא הקים וניהל את בית הספר "נופי גולן שבקצרין. משם יצא בשליחות חינוכית מטעם הסוכנות היהודית למקסיקו סיטי שם ניהל והצמיח את בית הספר של הקהילה היהודית החלבית "מגן דוד". לאחר חמש שנות שליחות נקרא להקים את בית הספר התיכון "הראל" במבשרת ציון אותו ניהל במשך שלש עשרה שנים. עיקר עיסוקו לאחר פרישתו- ייעוץ חינוכי והכשרת מנהלים.

==קישורים חיצוניים==
* [https://www.424shaked.co.il/%d7%90%d7%9c%d7%99-%d7%9e%d7%9c%d7%9e%d7%93/ אלי מלמד בארכיון לוחמי סיירת שקד]
* [http://www.shaked424.co.il/124838/%D7%98%D7%95%D7%A4%D7%A1-%D7%94%D7%96%D7%9E%D7%A0%D7%94-%D7%A9%D7%91%D7%9C%D7%95%D7%A0%D7%99-%D7%9C%D7%9B%D7%A0%D7%A1-%D7%9E%D7%97%D7%96%D7%95%D7%A8 מיוחד לשקדניק: ריאיון עם אל"ם (מיל. ) אלי מלמד, סמג"ד סיירת שקד], מתוך פורטל סיירת שקד 424.
* מיכאל נחמן, [https://web.archive.org/web/20141213084228/http://www.zmz.co.il/news.aspx?cid=135&aid=3329 אחד על אחד עם אלי מלמד], "זמן מבשרת", 31.10.2010.

== הערות שוליים ==

קטגוריה:לוחמי סיירת שקד
קטגוריה:מפקדי חטיבות חיל השריון של צה"ל
קטגוריה:מפקדי גדודים בחטיבת גולני
קטגוריה:אלופי-משנה בצה"ל
קטגוריה:אנשי חינוך ישראלים
קטגוריה:קצרין: אישים
קטגוריה:שליחי הסוכנות היהודית
קטגוריה:ישראלים שנולדו ב-1940
גשר הגן

גשר הגן (באנגלית: Garden Bridge) היה גשר מתוכנן להולכי רגל מעל נהר התמזה בלונדון. רעיון הגשר נהגה על ידי ג'ואנה לאמלי בשנת 1998 ותוכנן על ידי תומאס הת'רוויק בשיתוף עם חברת "ארוּפּ" . הגשר היה אמור לכלול חמישה גנים בהם ישתלו 270 עצים בעזרת כמעט 1,000 טונות של אדמה.

אורכו המתוכנן 367 מטרים ורוחבו 30 מטרים (בחלקו הרחב ביותר). עלות הפרויקט הוערכה בכ-275 מיליון דולר. חלקם בהשקעות פרטיות וחלקם במימון ציבורי. בכך היה באופן תאורטי לגשר היקר בעולם, לו היה נבנה.

הגשר היה אמור לחבר את תחנת טמפל וסאות'בנק סנטר.

בשנת 2017 הפרויקט בוטל רשמית על ידי ראש העיר החדש של לונדון, סאדיק קאן, שהחליף את ראש העיר הקודם בוריס ג'ונסון. בדברי ההסבר, נקבע שהפרויקט אינו כלכלי ומטרתו אינה ברורה. כמו כן לא גויס מספיק הון ממשקיעים פרטיים ולא היה סביר להשלים את יתרת המימון מהציבור, בשל היותו של הפרויקט שנוי במחלוקת.

== קישורים חיצוניים ==
* [https://alondon.net/גשר-הגן-בלונדון%3a-הגשר-היקר-בעולם/ גשר הגן בלונדון: הגשר היקר בעולם], באתר "עלונדון", 3 בדצמבר 2014
* 

== הערות שוליים ==

קטגוריה:לונדון: גשרים
קטגוריה:לונדון: פארקים
גן
סוקסיניל כולין

סוקסיניל כולין (באנגלית: succinylcholine; נקרא גם Suxamethonium chloride) הוא אגוניסט ניקוטיני שמשמש להרפיית שרירים ושיתוקם לטווח קצר, בדרך כלל כדי להקל תהליך צנרור קנה. לפעמים התרופה משמשת להמתת חסד של סוסים בשילוב עם משככי כאבים וסמי הרגעה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אמוניום רבעוני
קטגוריה:תרופות
קטגוריה:אגוניסטים ניקוטינים
בארונג

חלקי הבארונג {{אנגלית}}
בַּארוּנג (באנגלית: Barong או Barung) הוא כלי נשק דמוי חרב, בעל להב עבה בצורת עלה, המשמש שבטים אסלאמיים בדרום הפיליפינים.

הבארונג נמצא בשימוש נרחב בעיקר אצל המורו.

== מבנה ==
להב בארונג, עם שיכוב אופייני
=== להב ===
להב הבארונג המכונה "סוּלאבּ" עבה וכבדה, דבר אשר מוסיף ליכולת החיתוך שלה. אורך אופייני נע בין 20 ל-60 סנטימטרים כאשר בארונג מודרני בדרך כלל יהיה בתחום הארוך יותר (בסביבות ה-50 סנטימטרים).

=== קת ===
קת טיפוסית של בארונגהקת הקרויה "פּוּהַאן" עשויה בדרך כלל שרוול מוכסף הקרוי "באיקסקס" או "בּוּדבּוּד" עם סיבים טבעתיים מכוסים לכה שזורים כצמה המחפים עליו.
קת השייכת לחבר אצולה עשויה להיות משנהב, קרן קראבאו או הובנה מקמגונג .
עיטורים אופייניים על הקת כוללים קקדו ונאגה ובתחתיתה טבעת הידוק עשויה כסף, או נחושת מוקשחת. במלחמת העולם השנייה היו בשימוש קתות עם טבעות הידוק מאלומיניום.

=== נדן ===

==קישורים חיצוניים==

קטגוריה:חרבות
פרנקו גונן

פרנקו גונן (נולד ביוני 1948) הוא מנהל ואיש צבא ישראלי בדימוס. כיהן כמנכ"ל עיריית ראשון לציון, שירת תקופה ארוכה בצה"ל, פיקד על אגד ארטילרי ושימש סגן קצין תותחנים ראשי. 

גונן שירת בצה"ל בחיל התותחנים. פיקד על גדוד 55 ובמלחמת לבנון הראשונה פיקד על אגד 449 באוגדה 880. בשנים 1982 עד 1984 פיקד על עוצבת עמוד האש. שימש קצין התותחנים הפיקודי של פיקוד הצפון וסגן קצין תותחנים ראשי. הדריך במכללה הבין-זרועית לפיקוד ומטה וכיהן כנספח צה"ל וראש משלחת משרד הביטחון בזאיר. השתחרר משירות הקבע בדרגת אלוף-משנה ב-1992. בשירות המילואים קודם לדרגת תת-אלוף. 

לאחר שחרורו מונה למנכ"ל אגף הביטחון וחירום בעיריית ירושלים. ב-1995 מונה לסמנכ"ל תפעול ומינהל בעיריית חולון. ב-1999 מונה למנכ"ל עיריית ראש העין וב-2001 למנכ"ל עיריית רחובות. באפריל 2007 מונה על ידי שר הפנים לראש ועדה קרואה לניהול המועצה המקומית מעלה עירון וכיהן בתפקיד עד ספטמבר 2009. ב-2015 פרסם משרד מבקר המדינה ביקורת על תפקוד הוועדה הקרואה במעלה עירון. הביקורת העלתה מחדלים חמורים בתהליכי קבלת ההחלטות ובהתקשרויות עם נותני שירותים. כמו כן, ממצאי הביקורת לימדו על התנהלותה הבזבזנית של הוועדה ועל הטבות כספיות שהוענקו לעומדים בראשה. באוקטובר 2009 מונה למנכ"ל עיריית ראשון לציון וכיהן בתפקיד עד אפריל 2017.

גונן בעל תואר ראשון במדעי הרוח מאוניברסיטת תל אביב, בוגר המכללה לפיקוד ומטה של צבא ארצות הברית בפורט לוונוורת', ובוגר המכללה לפיקוד ומטה של צה"ל.

==קישורים חיצוניים==
* 

קטגוריה:תתי-אלופים בצה"ל
קטגוריה:מנכ"לים יוצאי שירות קבע בצה"ל
קטגוריה:ראשי ועדות קרואות
קטגוריה:מפקדי אגדים ארטילריים בצה"ל
קטגוריה:מנכ"לי רשויות מקומיות
קטגוריה:ראשון לציון: אישים
קטגוריה:ראש העין: אישים
קטגוריה:רחובות: אישים
קטגוריה:מפקדי אגד ארטילרי 215
קטגוריה:נספחים צבאיים ישראלים ברפובליקה הדמוקרטית של קונגו
קטגוריה:מפקדי תותחנים פיקוד הצפון
קטגוריה:בוגרי אוניברסיטת תל אביב
קטגוריה:ישראלים שנולדו ב-1948
קטגוריה:מעלה עירון
קטגוריה:מפקדי חטיבות במלחמת לבנון הראשונה
קטגוריה:חיילי חיל התותחנים במלחמת לבנון הראשונה
פיברט

Fenofibrate, אחד הפיברטים הפופולריים ביותר
בפרמקולוגיה, פיברט (fibrate) היא משפחה של חומצות קרבוקסיליות אמפיפיליות. משפחה זו משמשת עבור מגוון נרחב של בעיות מטבליות, אך בעיקר עבור היפרכולסטרולמיה בגלל האפקט ההיפוליפידמי שלה.

==פיברטים נפוצים==
*בזפיברט - משווקת בשם נורליפ (אוניפארם)<ref></ref> ובשם בזפיברט 400 (מדיסון)<ref></ref>
*ציפרופיברט - משווקת בשם ליפנור (כצט)<ref></ref>
*קלופיברט
*גמפיברוזיל
*פנופיברט

==אינדיקציה==
פיברטים משמשים לטיפול של מצבים שונים של היפרכולסטרולמיה, בדרך כלל בשילוב עם סטטינים. פיברטים מפחיתים את מספר התקפי הלב הלא-קטלניים, אך אינן מפחיתות תמותה כללית או תמותה קרדיווסקולרית בחולים עם הפרעה בשומני הדם. לפיכך הן ניתנות רק לחולים שאינם יכולים ליטול סטטינים.

הפיברטים ניתנים כדי להוריד רמות ה-LDL, להפחתת רמות בדם שומנים (שיורדות בממוצע ב-30%), וכן בהעלאת ה-HDL. הם מפחיתים את העמידות לאינסולין אם קיימת דיסליפידמיה שנובעת מתסמונת המטבולית. פיברטים אינם מתאימים לחולים עם רמות HDL נמוכות. מומלץ לבדוק את כמות ה-HDL בחודשים הראשונים לטיפול בפיברטים.

==תופעות לוואי==
רוב הפיברטים יכולים לגרום למחלת שריר (מיופתיה). כיוון שפיברטים מעלים את כמות הכולסטרול במרה, הם מעלים את הסיכון לאבנים בכיס המרה.

בשילוב עם סטטינים, פיברטים גורמים לסיכון מוגבר לתמס שריר (רבדומיוליזיס), הרס של רקמת שריר שמוביל לאי ספיקת כליות. סטטינים פחות ליפופיליים ייטו פחות לגרום לתופעת לוואי זו, ולפיכך הם בטוחים יותר בשילוב עם פיברטים.

מנת יתר עלולה לגרום לאי-ספיקת כליות חריפה.

==פרמקולוגיה==
למרות שפיברטים נמצאים בשימוש קליני כבר מאז 1930, מנגנון הפעולה שלהם נותר לא ברור עד שנת 1990, אז התגלה כי הם אגוניסטים לקולטן הגרעיני PPAR מסוג אלפא. <ref></ref> זוהי קבוצה של קולטנים המווסתים את חילוף החומרים של פחמימות ושומן וכן בידול רקמת שומן.
==קישורים חיצוניים==

==הערות שוליים==

קטגוריה:תרופות הפועלות על המערכת הקרדיווסקולרית
לנקרי

לנקרי זה שם משפחה שמתקשר למדינת הודו או גם אלנקרי הוא שם משפחה המעיד על קשר ללנקרה שבצפון-מערב ספרד 

קטגוריה:שמות משפחה ביהדות צפון אפריקה
קטגוריה:שמות משפחה טופונימיים
רפאל גבעון

רפאל גבעון (8 בפברואר 1916 - 7 באוגוסט 1985) היה אגיפטולוג, פרופסור במכון לארכאולוגיה של אוניברסיטת תל אביב, ומנהל חפירות ארכאולוגיות במקומות שונים, בין היתר, בחצי האי סיני.

== ביוגרפיה ==
גבעון נולד בשם ריכרד גרונברג בגרמניה בעיר אלברפלד (כיום חלק מן העיר וופרטל). בנעוריו היה חבר בתנועת הנוער הציונית ורקלויטה ובגיל 18 הצטרף לתנועת השומר הצעיר. ב-1939 נשלח על ידי התנועה לווינה לארגן את בני הנוער שנותרו בה והצליח להביא קבוצת נערים לארץ ישראל לפני פרוץ מלחמת העולם השנייה. הוא נשלח אז לאנגליה, בה נעצר כאזרח גרמני, ובה נשא את אשתו, יהודית, אותה פגש לראשונה בווינה.

ב-1945 עלה לארץ ישראל והצטרף לקיבוץ משמר העמק. יחד עם עבודת ההוראה בה המשיך, עבד בתחומי הקיבוץ גם בחקלאות. בהמשך למד מצרית באוניברסיטה העברית בירושלים, ואת הדוקטורט השלים באוניברסיטת סורבון שבפריז. עם שובו לארץ לימד בסמינר הקיבוצים ובאוניברסיטת חיפה. החל משנת 1962 כיהן כפרופסור לארכאולוגיה מצרית במכון לארכאולוגיה של אוניברסיטת תל אביב. בשנת 1966 הועלה לדרגת מרצה, ובשנת 1969 הועלה לדרגת מרצה בכיר.

השתתף בחפירות באתרים שונים בישראל ובסיני, בין היתר בג'בל מע'רה ובסרביט אל-ח'אדם. עם כינון הסכם השלום בין ישראל למצרים, ביקר בעצמו פעמים רבות במצרים, ועמד בקשר מקצועי עם אנשי מחקר מצריים. בשנותיו האחרונות היה חבר במשלחת החפירות בגבע הקדומה, כשבעיצומן של החפירות נפטר באופן פתאומי.

== כתביו ==
*אבני סיני, מוסד ביאליק, 1983
*עקבות פרעה בכנען : קובץ מאמרים על קשרי ארץ-ישראל ומצרים העתיקה, ספרית פועלים, 1984
*ערכים שונים באנציקלופדיה עולם התנ"ך

==קישורים חיצוניים==
* רפאל גבעון, [http://www.daat.ac.il/daat/art/lehavanat-2.htm להבנת האמנות העתיקה], באתר דעת
* רפאל גבעון, [http://www.daat.ac.il/daat/art/knaan-2.htm אמנות כנען והוראתה], באתר דעת
*
* 

==הערות שוליים==

קטגוריה:ארכאולוגים ישראלים
קטגוריה:ישראלים ילידי גרמניה
קטגוריה:משמר העמק: אישים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פריז
קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:אישים הקבורים במשמר העמק
קטגוריה:ישראלים שנולדו ב-1916
קטגוריה:ישראלים שנפטרו ב-1985
טיקלופידין

טריקלופידין (Ticlopidine) היא תרופה נוגדת טסיות ממשפחת תיאנופירידין. כמו התרופה החדשה יותר קלופידוגרל, תרופה זו היא מעכב קולטן ל-ADP. הוא נמצא בטיפול אצל חולים שאינם יכולים ליטול אספירין או לחולים שיש להם התווית נגד טיפול נוגד-טסיות כפול. התרופה ניתנת כטיפול מונע להפחתת הסיכון לאירוע מוחי. כיוון שדווח שתרופה זו מעלה את הסיכון לארגמנת של קרישה וחוסר טסיות (TTP) ונויטרופניה, השימוש בתרופה זו הוחלף במידה רבה לתרופה קלופידוגרל, שנחשבת כבעלת סיכון נמוך בהרבה להפרעות המטולוגיות. המינון המקובל הוא 250 מ"ג פעמיים ביום בטבליות דרך הפה.

==תופעות לוואי==
תופעות הלוואי כוללות תופעות שונות של אי נוחות במערכת העיכול - הפרעות כמו שלשול, בחילה, הקאה וכאב בטן. בדרך כלל תופעות לוואי אלו מופיעות עם תחילת נטילת התרופה ונעלמות לאחר תקופת ההסתגלות. 

בנוסף, התרופה יכולה לגרום לזמן דימום ארוך יותר. 

==קישורים חיצוניים==

קטגוריה:תרופות נוגדות קרישה
גביע דייוויס 1931

אתגר הטניס הבינלאומי 1931 (באנגלית: 1931 International Lawn Tennis Challenge) הייתה התחרות ה-26 במניין של מה שנודע היום כ"גביע דייוויס".

מחזיקי הגביע היו נציגי צרפת ומשחק הגמר נערך בפריז. לתחרות נרשמו 29 נבחרות שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית הפסידה לנבחרת בריטניה.

המשחק על התואר נערך ב-24-26 ביולי 1931 בפריז, צרפת. נבחרת צרפת שיחקה נגד נבחרת בריטניה וניצחה עם תוצאה 2:3. בכך היא זכתה בתואר בשנה החמישית ברציפות.

==משחקי פלייאוף==
===בית אמריקה===
בית זה כלל 8 נבחרות שחולקו ל-2 תת-בתים.

לראש תת-הבית הצפוני הגיעה נבחרת ארצות הברית וזאת לאחר ניצחון על קנדה ומקסיקו. לראש תת-הבית הדרומי הגיעה נבחרת ארגנטינה לאחר ניצחונות על פרגוואי, אורוגוואי וצ'ילה.

במשחק לראשות הבית ארצות הברית ניצחה את ארגנטינה עם תוצאה 5:0.

===בית אירופה===
הבית כלל 22 קבוצות, כולל מצרים, יפן ודרום אפריקה. לאחר משחקים מוקדמים החלו משחקי רבע הגמר.

===משחק בין מנצחי הבתים===
המשחק בין מנצחי הבתים התקיים בפריז, צרפת במהלך 19-17 ביולי 1931. נבחרת ארצות הברית הפסידה לבריטניה עם התוצאה 3:2.

==משחק על התואר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | צרפת 3
! colspan="2" align="center" | פריז, צרפת 26-24 ביולי 1931 חימר
! colspan="4" align="center" | בריטניה 2
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1
| || אנרי קושה || 3 ||11||6 || 6 ||
|-
| ||באני אוסטין ||6 ||9 ||2 || 4 ||
|-bgcolor= #EAE3D8
! rowspan="2"| 2
| || ז'אן בורוטרה ||6 ||8 ||0||6 ||4
|- bgcolor= #EAE3D8
| || פרד פרי ||4 ||10 ||6 || 4 || 6
|-
! rowspan="2"| 3
| || ז'אק בריניון/אנרי קושה ||6 ||5 ||6 ||8 ||
|-
| || פאטריק יוז/צ'ארלס קינגסלי ||1 ||7 || 3|| 6 ||
|-bgcolor= #EAE3D8
! rowspan="2"| 4
| || ז'אן בורוטרה ||5 ||3||6||5 ||
|- bgcolor= #EAE3D8
| ||באני אוסטין ||7 || 6 || 3 || 7 ||
|-
! rowspan="2"| 5
| || אנרי קושה || 6 ||1 || 9|| 6||
|-
| || פרד פרי ||4 ||6 ||7||3 ||
|}

==קישורים חיצוניים==

* [http://www.daviscup.com/en/draws-results/tie/details.aspx?tieId=10003460 נתונים על התחרות]

קטגוריה:תחרויות טניס ב-1931
1931
1931
1931
1931
1931
אנטקפון

אנטקפון (Entacapone) הוא מעכב Catechol-O-methyltransferase (COMT). התרופה משמשת לטיפול במחלת פרקינסון. התרופה ניתנת בשילוב עם נטילת תרופות לבדופה (L-Dopa). 

אנטקפון מעכבת את פירוק הלבודופה ל-3-methoxy-4-hydroxy-L-phenylalanine על ידי עיכוב האנזים COMT, וכך יותר לבודופה מגיעה על המוח והופכת שם לדופאמין. באמצעות פעילות זו הפעילות של התרופות ממושכת יותר, וכך משתפרים תסמיני מחלת פרקינסון אצל חולים שהחלו לפתח עמידות לתרופות הללו.

==תופעות לוואי==
תופעת הלוואי השכיחה ביותר היא דיסקינזיה (תנועות לא רצוניות). זוהי בעצם תופעת לוואי של לבודופה, שפעילותה מוגברת בעקבות פעילות התרופה. תופעת לוואי זו מתרחשת בעיקר עם תחילת נטילת התרופה. תופעות לוואי נפוצות אחרות הן בעיות במערכת העיכול, כמו בחילות, כאבי בטן ושלשול. התרופה יכולה לגרום לצבעו של השתן להפוך לחום-אדמדם. זוהי תופעת לוואי לא מזיקה ושלא מהווה סיבה לדאגה. במחקרים שונים דיווחו חלק מהאנשים על יובש בפה. 

==קישורים חיצוניים==

קטגוריה:תרופות
אלסוורת' קלי

אלסוורת' קלי (באנגלית: Ellsworth Kelly; 31 במאי 1923 - 27 בדצמבר 2015) היה צייר ופסל אמריקאי, אשר יצירתו מזוהה עם האמנות המופשטת והמינימליסטית.
צבעים לקיר גדול (1951)

== ביוגרפיה ==
קלי נולד בעיר ניובורו שבניו יורק. בשנת 1941 החל ללמוד במכון פראט שבניו יורק, אולם בשנת 1943 הוא גויס לצבא האמריקאי, שבאותה היה מעורב במלחמת העולם השנייה. קלי שירת יחד עם אמנים ומעצבים נוספים ביחידה אשר כונתה "צבא הצללים", אשר עסקה בהסוואה ובאמצעי הטעיה כנגד כוחות האויב. בשנים 1946–1947 המשיך את לימודי האמנות בבית הספר לאמנות שליד המוזיאון לאמנות בבוסטון ובשנת 1948 עבר לפריז, שם למד בבית הספר הלאומי הגבוה לאמנויות היפות ולמד מאמני האוונט-גארד שפעלו בעיר באותה תקופה. קלי חזר לארצות הברית בשנת 1954, לאחר שהות של שש שנים בפריז. 

בארצות הברית התקשה תחילה קלי להשתלב בשוק המקומי. בשנת 1956 הציג את התערוכה הראשונה שלו בעיר ניו יורק. בשנת 1957 הציגו מיצירותיו במוזיאון ויטני לאמנות אמריקאית. בשנת 1973 נערכה הרטרופרספקטיבה הראשונה מיצירותיו, במוזיאון לאמנות מודרנית.

יצירותו של קלי כוללות לרוב צורות גאומטריות אבסטרקטיות ופשוטות, בעלות צבעים עזים.

קלי נפטר בניו יורק, והוא בן 92.

== קישורים חיצוניים ==

* 
* [http://www.moma.org/collection/artist.php?artist_id=3048 אלסוורת' קלי], באתר המוזיאון לאמנות מודרנית
* 

קטגוריה:פסלים אמריקאים
קטגוריה:ציירים אמריקאים
קטגוריה:אמריקאים שנולדו ב-1923
קטגוריה:אמריקאים שנפטרו ב-2015
קטגוריה:זוכי המדליה הלאומית לאמנויות
קטגוריה:אנשי צבא להט"בים